C 240/20
SK
Úradný vestník Európskej únie
22.6.2022
V (Oznamy)
KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE
EURÓPSKA KOMISIA Predbežné oznámenie o koncentrácii (Vec M.10755 – ADVENT / IRCA) Vec, ktorá môže byť posúdená v rámci zjednodušeného postupu (Text s významom pre EHP)
(2022/C 240/07)
1.
Komisii bolo 13. júna 2022 podľa článku 4 nariadenia Rady (ES) č. 139/2004 (1) doručené oznámenie o zamýšľanej koncentrácii.
Toto oznámenie sa týka týchto podnikov: — AI Tiramisù S.r.l. („Bidco“, Taliansko), pod kontrolou podniku Advent International Corporation („Advent“, USA), — IRCA S.p.A. („IRCA“, Taliansko), pod kontrolou skupiny Carlyle Group (USA).
Podnik Advent získa v zmysle článku 3 ods.
1 písm.
b) nariadenia o fúziách výlučnú kontrolu nad celým podnikom IRCA.
Koncentrácia sa uskutočňuje prostredníctvom kúpy akcií.
2.
Predmet činnosti dotknutých podnikov:
— Advent je medzinárodný súkromný kapitálový investor so sídlom v Bostone v USA, ktorý sa zameriava na nadobúdanie majetkových účastí a správu investičných fondov v rôznych odvetviach vrátane zdravotnej starostlivosti, priemyslu, technológií, maloobchodu, spotrebiteľského a voľnočasového sektora, podnikateľských a finančných služieb.
Jedna z jeho portfóliových spoločností je Caldic – distribútor funkčných zložiek a špeciálnych chemikálií pôsobiaci v Európe, Severnej Amerike, Ázii a Tichomorí, — IRCA je spoločnosť so sídlom v Taliansku zameraná na potravinové zložky, ktorá sa venuje výrobe a predaju polotovarových prísad do čokolády, pekárskych výrobkov (chlieb a pečivo) a zmrzliny.
Pôsobí najmä v Taliansku a v obmedzenejšom rozsahu v rámci EHP a celosvetovo. 3.
Na základe predbežného posúdenia sa Komisia domnieva, že oznámená transakcia by mohla patriť do rozsahu pôsobnosti nariadenia o fúziách.
Tým však nie je dotknuté konečné rozhodnutie v tejto veci.
V súlade s oznámením Komisie o zjednodušenom postupe pri riešení niektorých koncentrácií podľa nariadenia Rady (ES) č. 139/2004 (2) treba uviesť, že túto vec je možné posudzovať v súlade s postupom stanoveným v uvedenom oznámení.
4.
Komisia vyzýva zainteresované tretie strany, aby jej predložili prípadné pripomienky k zamýšľanej koncentrácii.
(1) Ú. v.
EÚ L 24, 29.1.2004, s. 1 („nariadenie o fúziách“).
(2) Ú. v.
EÚ C 366, 14.12.2013, s.
5.